РЕПУБЛИКА СРПСКА

ОПШТИНА УГЉЕВИК

НАЧЕЛНИК ОПШТИНЕ

Број: 02-404-94/22

Датум, 22.07.2022.године

На основу члана 70. а у вези са чланом 24. и 28. Закона о јавним набавкама (“Службени гласник БиХ” број: 39/14), члана 82. став 3. Закона о локалној самоуправи (“Службени гласник РС”, број: 97/16) и приједлога Комисије за отварање и оцјену понуда, Начелник Општине Угљевик, доноси следећу

*О Д Л У К У*

*у преговарачком поступку без објаве обавјештења о набавци*

Члан 1.

Прихвата се приједлог Комисије за отварање и оцјену понуда у преговарачком поступку без објаве обавјештења о набавци додатних радова на реконструкцији трафостанице у Јањарима из одредбе члана 1. Уговора број: 02/7-404-13/22 од 29.04.2022. године а који се односе на реконструкцију трафостанице у Јањарима, а све у складу са одредбом члана 3. истог уговора, и уговорседодјељује понуђачу **„Енерго систем“ д.о.о. Брчко Дистрикт** за понуђенуцијену у износу од: **4.598,90 КМ без ПДВ-а**, а на основу проведених преговора, те достављања прихватљиве понуде.

Члан 2.

Oва Oдлука ће се објавити на веб-страници [www.opstinaugljevik.net,](http://www.opstinaugljevik.net,/) и то истовремено с упућивањем Одлуке понуђачу који је учествовао у поступку јавне набавке, а у складу са чланом 70. став 6. Закона о јавним набавкама.

Члан 3.

У складу са чланом 98.став 2.тачка а) Закона, Уговорни орган ће доставити на потпис Уговор изабраном понуђачу након слања ове Одлуке.

О б р а з л о ж е њ е

Поступак јавне набавке додатних радова на реконструкцији трафостанице у Јањарима из одредбе члана 1. Уговора број: 02/7-404-13/22 од 29.04.2022. године а који се односе на реконструкцију трафостанице у Јањарима, а све у складу са одредбом члана 3. истог уговора, покренут је Одлуком о приступању поступку јавне набавке број: 02-404-94/22 од 24.06.2022.године.

На основу напријед наведеног, Уговорни орган је провео преговарачки поступак без објаве обавјештења о набавци, а у складу са чланом 24. Закона, са понуђачем **„Енерго систем“ д.о.о. Брчко Дистрикт** са којим има закључен претходно назначени основни уговор приликом чије реализације су се јавили додатни радови а ради чега је расписана ова предметна набавка.

Комисија за отварање и оцјену понуда именована је Рјешењем број: 02-404-94/22 од 11.07.2022.године.

У поступку по извјештају о раду је утврђено да је Комисија благовремено и правилно извршила

отварање и оцјену понуда, о чему је сачинила одговарајуће записнике.

Позвани понуђач је у складу са тендерском документацијом до термина предвиђеног за предају понуде доставио своју иницијалну понуду.

Комисија уговорног органа је након прегледа и оцјене иницијалне понуде извршила преговоре са овлаштеним представником понуђача, по питању начина извршења уговора, посебности техничке спецификације радова, могућим ризицима и критичним тачкама у процесу извршења уговора, појединачним и укупним цијенама, условима и начину плаћања, роковима извођења радова, гарантном року и другим питањима која су у вези са предметним радовима и њиховим ваљаним извршењем.

Послије проведених преговора са овлаштеним представником понуђача, понуђач је по позиву уговорног органа доставио коначну понуду.

Након прегледа коначне понуде Комисија је оцијенила да иста понуда задовољава задате критерије у тендерској документацији, да је прихватљива за уговорни орган и дала је препоруку уговорном органу да се уговор за набавку предметних радова, додјели понуђачу **„Енерго систем“ д.о.о. Брчко Дистрикт** за понуђенуцијену у износу од: **4.598,90** **КМ без ПДВ-а**, јер је понудио прихватљиву понуду.

Сходно свему предње наведеном уговорни орган је прихватио приједлог Комисије и донио Одлуку као у диспозитиву.

У прилогу ове одлуке достављамо:

-Записник о прегледу и оцјени коначне понуде

НАЧЕЛНИК ОПШТИНЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Василије Перић, дипл.ецц.

Одсјек за јавне набавке,

инветиције и надзор

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мирослав Мирковић, дипл.инж.

Достављено:

1.учеснику у поступку

2.у спис и

3.Одјсеку за послове скупштине и људске ресурсе на објаву.-